Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: a 21/1998. (IV. 17.) IKIM rendelethez
Paragraph Index: 426

a 21/1998. (IV. 17.) IKIM rendelethez Típusvizsgálat és típusvizsgálati tanúsítvány Egy berendezés típusvizsgálatát a gyártó egyidejűleg csak egy kijelölt vizsgáló intézetnél kérheti. A kérelem tartalmazza: — a gyártó nevét és címét, valamint a gép előállítási helyét, — a műszaki dokumentációt, amely legalább az alábbiakat tartalmazza: = a gép összeállítási rajzát, valamint vezérlő köreinek rajzait, = azokat a részletterveket és teljes terveket, számításokat és vizsgálati eredményeket, amelyek a gépnek az alapvető biztonsági és egészségvédelmi követelményekkel való egyezésének felülvizsgálásához szükségesek, = azoknak a megoldásoknak a leírását, amelyeket a gépből származó veszélyek elleni védelemre alkalmaztak, továbbá a figyelembe vett szabványok jegyzékét, = egy példányban a gép használati utasítását, = sorozatgyártás esetén összeállítást azokról a belső intézkedésekről, amelyeket annak érdekében tettek, hogy a gép folyamatosan megfeleljen a jelen rendelet előírásainak. A kérelemmel együtt be kell mutatni a gyártmányra jellemző gépet, vagy meg kell jelölni azt a helyet, ahol a gép vizsgálata elvégezhető. A kérelemhez csatolni kell a részletterveket és további adatokat a gép gyártásához felhasznált részegységekről, ha azok ismerete elengedhetetlenül szükséges az alapvető biztonsági követelményeknek való megfelelés megállapításához. Az ipari, kereskedelmi és idegenforgalmi miniszter 22/1998. (IV. 17.) IKIM rendelete egyes gázfogyasztó készülékek kialakításáról és megfelelőségének tanúsításáról

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes